open-index/open-wikipedia-markdown huggingface dataset:
A Change Is Gonna Come

”**A Change Is Gonna Come**” on R&B-/soullaulaja Sam Cooken kirjoittama, joulukuussa 1963 levyttämä ja seuraavana vuonna ilmestynyt kappale. Se ilmestyi ”Shake”-singlen b-puolella laulajan kuoleman jälkeen loppuvuodesta 1964. Omana aikanaan ”A Change Is Gonna Come” ei ollut niin suosittu kuin Cooken aiemmat hitit, mutta se on myöhemmin kasvattanut arvostustaan. 

Cooke kirjoitti kappaleen esiinnyttyään Durhamissa Pohjois-Carolinassa toukokuussa 1963 ja keskusteltuaan siellä järjestetyn mielenosoituksen osallistujien kanssa. Kappale sai vaikutteita myös Bob Dylanin laulusta ”Blowin’ in the Wind”. ”A Change Is Gonna Come” äänitettiin loppuvuodesta 1963, ja se ilmestyi Cooken maaliskuussa 1964 julkaistulla *[[Ain't That Good News]]* -albumilla kakkospuolen avausraitana. Helmikuussa 1964 Cooke esitti laulun *[[Tonight Show|Tonight Show’ssa]]*. Esityksestä ei ole jäänyt nauhoitusta. Singlenä ”A Change Is Gonna Come” julkaistiin vasta Cooken kuoleman jälkeen. ”Shake”/”A Change Is Gonna Come” nousi parhaimmillaan singlelistalla sijalle 31 ja mustan musiikin R&B-listalla sijalle yhdeksän.

Cooken kuoleman jälkeen ”A Change Is Gonna Come” nousi afroamerikkalaisten 1960-luvun kansalaisoikeusliikkeen eräänlaiseksi tunnuslauluksi, ja sitä pidetään tekijänsä *[[magnum opus|magnum opuksena]]*. Vuonna 2007 ”A Change Is Gonna Come” lisättiin Yhdysvaltain kongressin kirjaston kansalliseen ääniterekisteriin (National Recording Registry). *[[Rolling Stone]]* -lehden vuoden 2004 kaikkien aikojen 500 laulun listalla kappale on sijalla 12.

Tammikuussa 2022 *Helsingin Sanomat* pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”A Change Is Gonna Come” ylsi kokonaistuloksissa sijalle 26.

## Lähteet
Valtteri Tenkanen

**Valtteri Tenkanen** (s. 27. maaliskuuta 1985 Jämsä) on suomalainen jääkiekkoilija. Tenkanen on Los Angeles Kingsin 9. kierroksen varaus vuodelta 2004. Tenkanen siirtyi jo C-juniori-ikäisenä pelaamaan JYPiin, jossa pelasi suurimman osan juniorivuosistaan. Tenkanen pääsi jo kaudella 2003–2004 hyvin sujuneiden harjoituspelien myötä pelaamaan myös liigapelejä edustusjoukkueessa. Tenkanen jäi pieneen rooliin JYPissä kauden 2007–2008 puolivälissä, joten hän siirtyi SaiPaan paikkaamaan loukkaantumisia ja hyvin sujuneiden pelien myötä Tenkanen sai sopimuksen SaiPaan loppukaudeksi.

Tenkanen lopetti jääkiekkoilijan uransa vuonna 2009 ja siirtyi perheyrityksen leipiin. Parin vuoden tauon jälkeen Tenkanen palasi alasarjoihin, kun hän siirtyi kaudeksi 2011–2012 III-divisioonan Kiekko-Susiin. Tenkanen meni naimisiin Jämsässä 2015.

## Lähteet
Dan Iliakis

**Dan Iliakis** (s. 25. huhtikuuta 1982 Scarborough, Ontario) on kanadalais-suomalainen uransa päättänyt  jääkiekkoilija, joka pelasi viimeksi  Allsvenskanissa Södertälje SK:n joukkueessa. Iliakis pelasi ennen Suomeen tuloaan neljä kautta Wayne Staten yliopistojoukkueessa. Kausina 2007–2008 ja 2008–2009 Iliakis edusti SM-liigassa SaiPaa, josta hän siirtyi syyskuussa 2009 Ässiin vuoden mittaisella sopimuksella. Kaudeksi 2010–2011 hän siirtyi Ruotsin Allsvenskanissa pelaavaan Mora IK -seuraan. Morassa hän pelasi kahden kauden ajan ennen siirtoa Örebron joukkuseeseen. Viimeisen kautensa 2013–2014 Iliakis pelasi Södertäljessä.

Iliakisin äiti on suomalainen ja Iliakis sai Suomen kansalaisuuden vuonna 2007.

## Lähteet
*
*

### Viitteet
Kimmo Vesterinen

**Kimmo Vesterinen** 	(s. 16. heinäkuuta 1987, Lappeenranta) on suomalainen jääkiekkoilija, joka pelasi urallaan muutaman ottelun SM-liigassa SaiPassa. Vesterinen on SaiPan oma kasvatti, ja hän pelasi ensimmäisen liigaottelunsa 15. helmikuuta 2007 ottelussa Turun Palloseuraa vastaan. Vesterisellä oli SaiPan kanssa sopimus kevääseen 2009 asti ja optio kaudesta 2009-2010. Kauden 2008–2009 hän pelasi kuitenkin SaPKossa ja joutui lopettamaan uransa selkävamman takia.

## Lähteet
MM-rallikausi 2009

**MM-rallikausi 2009** oli järjestyksessään 37. MM-rallikausi. Kausi alkoi 30. tammikuuta Irlannista ja päättyi 25. lokakuuta 2009 Walesin ralliin. Kuljettajien mestaruuden voitti kuudennen kerran Sébastien Loeb voittaessaan kauden päätöskilpailun Walesin rallin. Suomalainen Mikko Hirvonen sijoittui toiseksi kuljettajien mestaruuskilpailussa. Hirvonen johti ennen päätöskilpailua pisteellä, mutta hävisi saman verran Walesin rallissa voittaneelle Loebille.

Kauden aikana ajettiin kaikkiaan 12 rallia, kolme vähemmän kuin edellisellä kaudella. MM-rallien kierrättämisestä johtuen ohjelmaan palasivat Irlannin, Kyproksen, Portugalin ja Puolan rallit ja kaudella 2008 ajetuista ralleista pois jäivät Monte Carlon, Ruotsin, Meksikon, Jordanian, Turkin, Saksan, Korsikan, Uuden-Seelannin ja Japanin osakilpailut. 

## Kilpailukalenteri

## Tallit ja kuljettajat

## Tulokset
### Pistejärjestelmä

### Kuljettajat

## Lähteet
Markkeriavusteinen valinta

**Markkeriavusteinen valinta** on jalostuksen työkalu, jolla voidaan tehostaa risteyttämistä. Eliön perimästä tutkitaan tiettyjä DNA-merkkejä eli markkereita, joista voidaan päätellä eliöllä olevia perinnöllisiä ominaisuuksia.

## Markkeriavusteisen valinnan etuja

Markkerien avulla jalostusta voidaan nopeuttaa, kun eliön perimä voidaan tuntea jo varhaisessa vaiheessa, ennen kuin perinnölliset ominaisuudet näkyvät ilmiasussa. Lisäksi voidaan tuntea perinnöllinen ominaisuus, joka ei koskaan näy ilmiasussa esimerkiksi sukupuolen vuoksi. Voidaan vaikkapa tutkia, millaiset utareiden laadun geenit on sonnilla. Perinteinen menetelmä olisi tutkia sonnin naarasjälkeläisten ilmiasua, mutta markkerit voidaan tutkia sonnin alkiosta jo ennen kuin se on syntynytkään.

Intiassa jalostettiin markkeriavusteisella valinnalla hyviä aminohappoja sisältävä maissi (QPM, *quality protein maize* eli ’laatuproteiini-maissi’). Eri QPM-lajikkeita viljellään laajalti kehitysmaissa. Aminohappojen ilmentymistä koodaava geeni on resessiivinen, ja perinteinen tapa takaisinristeyttää QPM vaatii kymmenen sukupolvea. Molekyläärisillä markkereilla tunnistetaan suotuisan mutaation kantajakasvi, mikä nopeuttaa prosessia. Markkeriavusteisuus ei tässä tapauksessa herätä geenimanipulaation kritiikkiä, koska menetelmään ei liittynyt geenimanipulaatiota. 

Markkereita tutkimalla voidaan määrittää eliön perinnöllisiä ominaisuuksia vaikeasti havaittavien ominaisuuksien osalta ja ympäristötekijöiden ilmiasua muuttavasta vaikutuksesta huolimatta.

## Lähteet
* 

### Viitteet
Olli Korkeavuori

**Olli Korkeavuori** (s. 26. elokuuta 1979 Riihimäki) on suomalainen jääkiekkoilija, pelipaikaltaan puolustaja. Hän pelasi jääkiekon SM-liigassa vuosina 2002–2009 ja edusti Hämeenlinnan Pallokerhoa, Pelicansia ja Porin Ässiä. 

## Ura
Korkeavuori pelasi juniori-ikäisenä HPK:ssa, mutta ensimmäiset aikuisten ottelunsa hän pelasi Mestiksen Ahmoissa. HPK:hon hän palasi kesken kauden 2002–2003. Korkeavuori jatkoi seuraavallakin kaudella HPK:ssa, mutta hän kävi vuokralla myös FPS:ssa siirtyen loppukaudeksi Pelicansiin.  

Korkeavuoren pelaajaoikeudet siirtyivät kokonaan Pelicansiin 2004 tammikuun lopulla, kun HPK hankki Pelicansista Jani Keinäsen ja antoi vaihdossa Korkeavuoren lisäksi hyökkääjä Harri Suutarisen.

Korkeavuori pelasi koko kauden 2004–2005 Pelicansissa. Seuraavalla kaudella hän pelasi Pelicansin lisäksi HPK:ssa ja Haukoissa muutamaan otteeseen lainapelaajana. Kaudella 2006–2007 Korkeavuori pelasi Pelicansissa 51 ottelua ja keräsi 107 jäähyminuuttia. Seuraavaksi kaudeksi hän palasi HPK:hon try-outin kautta. Loppukaudesta HPK myi puolustajan Ässiin, kun joukkue pyrki pääsemään ylimääräisistä pelaajistaan eroon.

Korkeavuori jatkoi Ässissä myös kauden 2008–2009. Hän oli mukana pelaamassa liigakarsintoja Sportia vastaan. Mestis-seura Jokipojat hankki Korkeavuoren joukkueeseensa kaudeksi 2009–2010. Hän ei kuitenkaan pelannut Jokipojissa yhtään Mestis-ottelua, vaan siirtyi Allsvenskanin IF Björklöveniin. Kaudella 2010–2011 hän pelasi Mestiksen Jukureissa.

## Tilastot

## Lähteet
TV6 (Ruotsi)

**TV6** on ruotsalainen Viaplay Groupin omistama nuorille tarkoitettu televisiokanava. Kanava aloitti lähetyksensä Ruotsissa 9. toukokuuta 2006 ja korvasi ZTV-kanavan. Kanava muistuttaakin monella tapaa Suomen Sub-kanavaa.

TV6:n ohjelmistoon kuuluvat muun muassa Miehen puolikkaat, Chuck, Lain nimessä, Eureka, Family Guy, Ritari Ässä, Kovan onnen kundi, Rix MorronZoo, Simpsonit, Stargate Atlantis, , Kasvottomat sotilaat sekä Weeds.

## Lähteet

## Aiheesta muualla

* Viralliset kotisivut
Vysoké Tatry

**Vysoké Tatry**, suom. Ylä-Tatra, on kaupunki Slovakiassa Prešovin alueella. Kaupungin pinta-ala on 379,9 neliökilometriä, ja sen väkiluku on 4&nbsp;718 (2006). Kaupunki perustettiin vuonna 1947, ja sen virallinen nimi vuoteen 1999 oli Starý Smokovec, joka on myös yksi kunnan merkittävimmistä asutuskeskuksista.

Kaupunki perustettiin 1990 nimellä Starý Smokovec uudestaan, ja vuonna 1999 se nimettiin Vysoké Tatryksi. Jo 1947–1960 oli kuitenkin ollut vähän suuremmalla alueella Vysoké Tatryn kunta. Myös vuosina 1964–1990 oli entisen yhtenäisen kunnan alueen erillisillä kunnilla (Starý Smokovecilla oli kaupungin asema) edelleen yhteinen hallinto Starý Smokovecissa.

Vysoké Tatry sijaitsee Tatravuorilla Ylä-Tatraksi kutsutussa vuoriston osassa, jonka slovakiankielisestä nimestä kaupunki on saanut nykyisen nimensä. Vysoké Tatry sijaitsee Ylä-Tatran keskisessä osassa, ja se muodostuu 15:stä alkujaan itsenäisestä osasta. Vysoké Tatry on Tatravuorten suosituimpia matkailukohteita.

Vysoké Tatry on suosittu talviurheilukeskus. Kaupunkiin kuuluvassa Štrbské Plesossa on järjestetty useita maastohiihtokilpailuita. Siellä käytiin muun muassa vuoden 1970 maailmanmestaruuskilpailut.

## Väestö

## Lähteet

## Aiheesta muualla

*Kaupungin kotisivut
Kokemäen vaakuna

**Kokemäen kunnanvaakuna** on saanut aiheensa piispa Henrikin toiminnasta Kokemäenjokilaaksossa 1100–luvun puolessavälissä.

Vaakunan on suunnitellut Gustaf von Numers, ja se vahvistettiin käyttöön 4. helmikuuta 1953. Vaakunan selitys on ”sinisessä kentässä hopeinen, kultapäärmeinen ja -nauhainen piispanhiippa”.

## Lähteet
*
Vydrica

**Vydrica** () on 17 kilometrin pituinen joki Slovakian lounaisosassa. Se saa alkunsa Pikku-Karpaattien vuoristosta ja laskee Bratislavassa Karlova Vesin kaupunginosassa Tonavaan. Joki virtaa Bratislavan metsäpuiston halki, ja sen varrella on lisäksi Natura 2000 -alueita.
Luettelo Suomen maajoukkueessa A-maaotteluita pelanneista jalkapalloilijoista

Tämä on **luettelo Suomen maajoukkueessa pelanneista jalkapalloilijoista**. Luettelo sisältää kaikki miesten ja naisten A-maaotteluita pelanneet pelaajat Palloliiton tilastojen mukaisesti.

Miesten maajoukkueen tilastoissa on mukana maaotteluita, jotka Palloliitto noteeraa A-maaotteluiksi, mutta eivät täytä Fifan määritelmää. Tällaisia otteluita ovat olympiajoukkueen pelaamat maaottelut vuosilta 1979–1988 sekä useat vuosina 1951–1975 pelatut maaottelut, joissa vastustajana on ollut joko amatööri- tai B-maajoukkue. Kaikkiaan näitä otteluita on 47. Naisten maajoukkueen osalta Palloliiton ja Fifan tilastot ovat yhtenevät.

Miesten maajoukkueen ottelumäärätilastoon on laskettu 60 v juhlaottelussa pelanneet (20.6.1967 vahvistettu Suomi–Neuvostoliitto). Tilastossa ei ole mukana Fifan virallisena maaotteluna pitämää 15.2.1995 pelattua maaottelua Trinidad & Tobago – Suomi (2–1).

Miehet pelasivat ensimmäisen virallisen maaottelun 22. lokakuuta 1911 Ruotsia vastaan. Vuoden 2008 loppuun mennessä maajoukkue on pelannut 693 maaottelua, joissa on esiintynyt 662 pelaajaa. Sataan maaotteluun ovat yltäneet Jari Litmanen, Sami Hyypiä, Jonatan Johansson, Ari Hjelm, ja Lukas Hradecky.Litmanen on parhaana suomalaisena maailmassa eniten maaotteluita pelanneiden listalla jaetulla sijalla 21 ja eniten maaleja tehneiden listalla jaetulla sijalla 137.

Naiset pelasivat ensimmäisen virallisen maaottelun 25. elokuuta 1973 Ruotsia vastaan. Vuoden 2008 loppuun mennessä maajoukkue on pelannut 240 maaottelua, joissa on esiintynyt 196 pelaajaa. Sataan maaotteluun ovat yltäneet Laura Österberg Kalmari, Sanna Valkonen, Anne Mäkinen, Jessica Julin ja Anna-Kaisa Rantanen. Österberg Kalmari on parhaana suomalaisena maailmassa eniten maaotteluita pelanneiden listalla jaetulla sijalla 67.

## Selite

## Miehet

*Luettelossa aktiivisia maajoukkuepelaajia ovat viimeisen vuoden aikana pelattuihin maaotteluihin nimetyt pelaajat. Päivitetty 12.9.2012.*

## Naiset

*Tilastot päivitetty 16.7.2013 asti.*

## Katso myös
*Luettelo Suomen jalkapallomaajoukkueen otteluista
*Luettelo Suomen naisten jalkapallomaajoukkueen otteluista

## Lähteet
* 
** *Suomen miesten ja poikien maajoukkuepelaajat kautta aikain* (s. 123–158), *Naisten ja tyttöjen maajoukkuepelaajat* (s. 159–167), *A-maaottelumaalit* (s. 170–171), *Naisten A-maaottelumaalit* (s. 172)
* 
** *Miesten A-maaottelut* (s. 365–405), *Naisten maaottelut* (s. 418–431)

### Viitteet
Aatelinen (albumi)

__NOTOC__
**Aatelinen** on dancehall-artisti Lord Estin esikoisalbumi, joka julkaistiin vuonna 2002. Albumilta julkaistiin singlet "Viskit ja rommit", "Talvi" ja "Linko". Ensimmäinen single soi Radiomafian (Nykyään YleX) -kanavalla, ja sai hyvää palautetta. Kappaleella "Pohjolan äijä" esiintyvät vierailevina tähtinä Ezkimo, B.O.W. ja Paleface.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Soundi: 

## Lähteet
Duncan Keith

**Duncan Keith** (s. 16. heinäkuuta 1983 Winnipeg, Manitoba, Kanada) on kanadalainen uransa lopettanut jääkiekkopuolustaja. Keith edusti lähes koko uraansa Chicago Blackhawksia ja voitti seurassa Stanley Cupin 2010, 2013 ja 2015. Hän on myös kaksinkertainen olympiavoittaja. Urallaan Keith palkittiin kahdesti NHL-liigan parhaan puolustajan palkinnolla ja kerran pudotuspelien parhaana pelaajana.

## Pelaajaura
Chicago Blackhawks varasi Keithin vuoden 2002 varaustilaisuuden vuorolla 52. Hän pelasi kaksi kautta seuran farmijoukkueessa AHL-liigan Norfolk Admiralsissa ennen nousua NHL:ään.

Joulukuun 2009 alussa Keith solmi Chicagon kanssa 13-vuotisen pelaajasopimuksen, jonka arvo on 72 miljoonaan Yhdysvaltain dollaria. Keith voitti Chicagon kanssa Stanley Cupin kaudella 2009–2010.
Keith palkittiin kauden päätteeksi James Norris Memorial Trophy-palkinnolla, eli kauden parhaan puolustajan palkinnolla. Hän teki kyseisellä kaudella 14 maalia, 55 syöttöä eli yhteensä 69 pistettä.

Kauden  päätteeksi Keith nappasi uransa toisen Stanley Cupin. Kaudella  Keith oli puolustajien pistepörssin kakkonen ja hänet palkittiin toistamiseen Norris Trophylla. Kaudella  Keith voitti uransa kolmannen Stanley Cupin Chicagon riveissä ja palkittiin mestaruuden ratkaisseen ottelun jälkeen pudotuspelien arvokkaimman pelaajan palkinnolla Conn Smythe Trophylla.

Heinäkuussa 2021 Blackhawks kauppasi Keithin Edmonton Oilersiin vaihdossa puolustaja Caleb Jonesiin ja kolmannen kierroksen varausvuoroon. Kauden  päätteeksi Keith lopetti pelaajauransa.

## Tilastot

### Kanadan maajoukkue

## Lähteet
* 

### Viitteet

## Aiheesta muualla
Miss Moneypenny

**Miss Moneypenny** on James Bondin esimiehen, M:n pitkäaikainen sihteeri. Elokuvissa Moneypennyllä on usein tärkeä tehtävä eräänlaisena yhdyshenkilönä. 

Hänen leikillinen juoruilunsa tuo katsojille tietoja James Bondin viehätysvoimasta naisten keskuudessa. Moneypenny on erittäin tehokas ja suvaitseva työntekijä. Hän on useasti ilmaissut olevansa varsin kiinnostunut Bondista, mutta suhde ei ole edennyt flirttailua pidemmälle. 

Elokuvissa Bondin ja Moneypennyn suhdetta on kuvailtu eri tavoin. Esimerkiksi elokuvissa *[[Salainen agentti 007 ja tohtori No]]* sekä *[[Salainen agentti 007 Istanbulissa]]* Moneypenny flirttailee Bondille, mutta hänessä ei ole mitään epätoivoista. *[[007 ja Kultasormi|007 ja Kultasormessa]]* Moneypenny yrittää aktiivisesti saada Bondia kiinnostumaan suhteesta ja antaa kaihoisia kommentteja avioliitosta. Teema toistuu elokuvassa *[[Timantit ovat ikuisia]]*, jossa Moneypenny kertoo haluavansa timantin vasempaan nimettömäänsä. *[[Elät vain kahdesti]]* -elokuvassa Bond suhtautuu ehkäpä vähän väheksyvästi naiseen, kun tämä keksii tunnussanaksi ”rakastan sinua” ja pyytää Jamesia sanomaan sen ääneen jotta tämä muistaisi sen. Elokuvassa *[[Hänen majesteettinsa salaisessa palveluksessa]]* heidän välillään on jo lämmintä tunnelmaa, sillä Bondin häissä Moneypenny pyyhkii silmäkulmaansa. Näissä elokuvissa osaa näyttelee Lois Maxwell.

Elokuvassa *[[Kuolema saa odottaa]]* Samantha Bondin näyttelemä Moneypenny ja Pierce Brosnanin Bond päätyvät suutelemaan elokuvan loppupuolella. Naomie Harrisin Moneypenny elokuvissa *[[007 Skyfall]]* ja *[[007 Spectre]]* ei ole enää selvästi ihastunut Bondiin, vaikka heidän leikkimielinen flirttailunsa jatkuukin.

Moneypennyn yksityiselämästä ei juurikaan tiedetä paljon. Hän omistaa villakoiran ja aloitti uransa salakirjoitusosastolla.

## Näyttelijät
* **[[Lois Maxwell]] (1962–1985)**
** *[[Salainen agentti 007 ja tohtori No]]* (1962)
** *[[Salainen agentti 007 Istanbulissa]]* (1963)
** *[[007 ja Kultasormi]]* (1964)
** *[[Pallosalama (elokuva)|Pallosalama]]* (1965)
** *[[Elät vain kahdesti]]* (1967)
** *[[Hänen majesteettinsa salaisessa palveluksessa]]* (1969)
** *[[Timantit ovat ikuisia]]* (1971)
** *[[Elä ja anna toisten kuolla]]* (1973)
** *[[007 ja kultainen ase]]* (1974)
** *[[007 rakastettuni]]* (1977)
** *[[Kuuraketti]]* (1979)
** *[[Erittäin salainen]]* (1981)
** ''Octopussy – mustekala'' (1983)
** *[[007 ja kuoleman katse]]* (1985)
* **[[Caroline Bliss]] (1987–1989)**
** *[[007 vaaran vyöhykkeellä]]* (1987)
** *[[007 ja lupa tappaa]]* (1989)
* **[[Samantha Bond]] (1995–2002)**
** *[[007 ja kultainen silmä]]* (1995)
** *[[Huominen ei koskaan kuole]]* (1997)
** *[[Kun maailma ei riitä]]* (1999)
** *[[Kuolema saa odottaa]]* (2002)
* **[[Naomie Harris]] (2012–)**
** *[[007 Skyfall]]* (2012)
** *[[007 Spectre]]* (2015)
** *[[007 No Time to Die]]* (2021)

## Lähteet
* *James Bond -Ensyklopedia*. John Cork ja Collin Stutz.
Takimmainen selänpuoleinen sahalihas

**Takimmainen selänpuoleinen sahalihas** () on eläimillä esiintyvä uloshengityslihas. Muita uloshengityslihaksia ovat sisemmät kylkivälilihakset, musculus retractor costae ja poikittainen rintalihas. Takimmainen selänpuoleinen lihas on hyvin ohut, sahalaitainen lihas, jonka lihassyyt kulkevat kranioventraalisesti. Takimmainen selänpuoleinen sahalihas kulkee lanneselkäkalvosta kaudaalisiin kylkiluihin.
H’K Homel

**H’K Homel** (, ) on vuonna 2000 perustettu  jääkiekkoseura Valko-Venäjän Homelin kaupungista (ven. *Gomel*), joka pelaa maan pääsarjassa Ekstraligassa. Homel on voittanut Valko-Venäjän mestaruuden kerran vuonna 2003. Joukkue pelaa kotiottelunsa Homelin Urheilupalatsissa.
Päivät töissä

__NOTOC__
**Päivät töissä** on dancehall-artisti Lord Estin toinen studioalbumi vuodelta 2005. Albumilta julkaistiin singlet ”Heristä nyrkkii” ja ”Hellä ori” (mukana Mariska).

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Noise.fi: 
* Soundi: 

## Lähteet
Sisin kylkivälilihas

**Sisimmät kylkivälilihakset** (t. kylkiluuvälilihakset) () kuuluvat uloshengityslihaksiin. Ne muodostavat sisempien kylkivälilihasten alle kylkiluiden väliin ohuen lihaslevyn, joka saattaa puuttua ylimpien kylkiluiden kohdalta. *Sisimmät* kylkivälilihakset ovat kylkivälilihaksista heikoimmin erottuvat, ja ne luetaankin usein osaksi *sisempiä* kylkivälilihaksia.

Kuten sisempien, myös sisimpien kylkivälilihaksien lihassyyt kulkevat kohtisuoraan ulompien kylkivälilihasten syihin nähden eli lateraalisessa kohdassa kranioventraalisesti eli posteroinferiorisesti.

Sisimpiä kylkivälilihaksia kuten muitakin kylkivälilihaksia hermottavat kylkivälihermot (selkäydinhermoista T1–T11).

## Lähteet
* 
*
Sisempi kylkivälilihas

**Sisemmät kylkivälilihakset** (t. kylkiluuvälilihakset) ()  kuuluvat uloshengityslihaksiin. Ne sijaitsevat ulompien kylkivälilihasten alla kylkiluiden välissä kiinnittyen vierekkäisten kylkiluiden reunaan. Sisempien kylkivälilihaksien lihassyyt kulkevat vastakkaiseen suuntaan kuin uloimmissa kylkivälilihaksissa eli kranioventraalisesti eli posteroinferiorisesti.

Sisempiä kylkivälilihaksia kuten muitakin kylkivälilihaksia hermottavat kylkivälihermot (selkäydinhermoista T1–T11).

## Katso myös
* Sisimmät kylkivälilihakset
* Ulommat kylkivälilihakset

## Lähteet
* 
### Viitteet
Tulin teitä muistuttaan

__NOTOC__
**Tulin teitä muistuttaan** on dancehall-artisti Lord Estin kolmas studioalbumi. Albumi julkaistiin 23. tammikuuta 2008. Albumilta julkaistiin singleinä kappaleet "Sä teet", "Ilman itsekurii" ja "Jotkut muijat". "Tulin teitä muistuttaan" nousi parhaimmillaan Suomen virallisen albumilistan 35. sijalle.

## Kappaleet
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Tuoreet Platat: 

## Lähteet
Haamukilpailut

**Haamukilpailut** on Merja Jalon kirjoittama lasten hevosaiheinen kirja vuodelta 2008. Kirja kertoo Nummelan ponitallilla järjestetyistä ratsastuskilpailuista. Pojat haluaisivat osallistua kisoihin tallin hevosilla, mutta tallin omistaja ei suostu, joten pojat järjestävät omat haamukilpailut.

Haamukilpailut on 1970-luvulla alkaneen Nummelan ponitalli -sarjan 63. osa. Turkulainen Merja Jalo on ilmoittanut kirjoittavansa niin kauan kuin hänen kirjojaan lukevat tytöt haluavat.

## Lähteet
*
Sakari Matinlauri

**Sakari Matinlauri** (s. 20. lokakuuta 1957 Liminka) on suomalainen kuvanveistäjä.

Matinlauri opiskeli Limingan taidekoulussa vuosina 1976-1978 ja Lahden taideinstituutissa vuosina 1978-1982. Hän valmistui kuvanveistäjäksi Lahden taidekoulusta vuonna 1982., taiteilijana Matinlauri debytoi Nuorten näyttelyssä vuonna 1980.  Taiteellisen työnsä ohella Matinlauri on opettanut kuvanveistoa Limingan taidekoulussa sekä plastista sommittelua Oulun ja Lapin yliopistoissa.

Matinlauri on Suomen Kuvanveistäjäliiton ja Oulun Taiteilijaseura -63 ry:n jäsen. Hän asuu ja työskentelee Oulun Pikisaaressa.

Matinlaurin aiheet liittyvät luontoon ja mytologiaan. Hänen päämateriaalinsa on puu, minkä lisäksi hän käyttää metallia ja paperia. Hänen teoksiaan on ollut esillä useissa näyttelyissä niin Suomessa kuin ulkomaillakin. Matinlaurin teoksia löytyy muun muassa Oulun ammattikorkeakoulun, Sanomalehti Kalevan, Lahden evankelis-luterilaisen seurakunnan, Zwickaun kaupungin, Villa Carlos Pazin kaupungin, Pannon Pharma Pecsvaradin, Lahden taidemuseon ja Oulun taidemuseon kokoelmista.

## Julkiset teokset

* Maaherra E. Y. Pehkosen muistomerkki, Liminka, 1982
**Lakeus*, Lakeuden terveyskeskus, Liminka, 1985
**Valkeus*, Lahden evankelis-luterilainen seurakunta , 1984
**Torso*, Lahden taidemuseo, 1983
**Torso*, Oulun taidemuseo, 1989
**Odyseus*, Oulun ammattikorkeakoulu, 1999
**Odysseus*, Oulun ammattikorkeakoulu, 2000

## Lähteet

## Aiheesta muualla
* Sakari Matinlauri, kuvanveistäjä - sculptor
*
Lehväkertut

**Lehväkertut** (*Abroscopus*) on silkkikerttusten heimoon kuuluva varpuslintusuku.

## Lehväkerttuihin (''Abroscopus'') kuuluvia lajeja
* Bambulehväkerttu (*Abroscopus superciliaris*)
* Naamiolehväkerttu (*Abroscopus schisticeps*)
* Pikkulehväkerttu (*Abroscopus albogularis*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Abroscopus
Ymmerstan koulu

**Ymmerstan koulu** on Espoon Ymmerstassa sijaitseva vuonna 2003 perustettu alakoulu. Koulua käy noin 400 oppilasta esiopetuksesta kuudesluokkalaisiin.

Koulussa korostetaan kirjallisuuden, ilmaisutaidon ja tiedonhallintataitojen opetusta. Koulussa opiskellaan A1-kielenä englantia kolmannelta luokalta lähtien. Valinnaisena vieraana kielenä (A2-kieli) voi opiskella ranskaa.

Koulun rehtorina toimii Saija Holopainen.

## Lähteet

## Aiheesta muualla
* Ymmerstan koulun verkkosivut 
* Vilkman, Sanna: Espoolaiskoulu selätti lasten lukukammon:"Vielä ei ole tullut sellaista oppilasta, jota ei hyvä tarina kiinnosta" Yle Uutiset. 3.3.2016.
Rho Ophiuchi

**Rho Ophiuchi** (ρ Ophiuchi, ρ Oph) on himmeä sininen tähti Käärmeenkantajan tähdistössä eteläisellä tähtitaivaalla. Tähti näkyy juuri ja juuri edullisissa oloissa napapiirin eteläpuolella. Tähden näennäinen kirkkaus on 4,57 ja se sijaitsee 394 valovuoden päässä Maasta. Tähden spektrityyppi on B2V ja absoluuttinen kirkkaus on −0,84. Tähti tunnetaan siitä, että sen lähellä Maasta katsoen on pimeitä sumuja ja syntyviä tähtiä.

## Lähteet
Musculus retractor costae

**Musculus retractor costae** on eläimillä uloshengityslihaksiin kuuluva lihas. Muita uloshengityslihaksia ovat takimmainen selänpuoleinen sahalihas, sisempi kylkivälilihas ja poikittainen rintalihas. Musculus retractor costae lähtee lanneselkäkalvosta (*fascia thoracolumbalis*) sekä lannenikamien poikkihaarakkeista ja päättyy viimeisen kylkiluun kaudoproksimaaliseen reunaan.
Jukka Laitakari

**Jukka Laitakari** (s. 8. kesäkuuta 1941, Helsinki) on terveyskasvatuksen emeritusprofessori.

Jukka Kalevi Laitakari on koulutukseltaan terveyskasvatuksen tohtori, PhD. 1960-luvulla hän työskenteli Jyväskylän kasvatusopillisen korkeakoulun liikuntahygienian ja kansanterveyden assistenttina. Tämän jälkeen hän toimi 30 vuotta terveyskasvattajana ja tutkijana puoliksi Itä-Kanadassa ja puoliksi UKK-instituutissa Tampereella. Vuosina 2000–2006 Laitakari työskenteli Jyväskylän yliopistossa terveyskasvatuksen professorina.

## Teoksia
* Hampaiden harjaus hammasmädän ehkäisykeinona tutkimusten valossa, 1971    
* Terveyskasvatus: johdatus suunnitteluun, menetelmiin ja arviointiin, 1978    
* Terveyskasvatuksen suunnittelu, 1986 
* Terveyskasvatus terveyskeskuksissa (yhdessä muiden tekijöiden kanssa), 1989

## Lähteet
Luettelo vuoden 1986 miehittämättömistä avaruuslennoista

Vuonna 1986 tehtiin 133 satelliitin tai miehittämättömän avaruusluotaimen laukaisua. Seitsemän laukaisua epäonnistui vieden tuhoon suuremman määrän satelliitteja. Ensimmäinen NASAn avaruussukkulan tuho laukaisussa vei tuhoon pari satelliittia ja
useita astronautteja tuoden kantoraketit takaisin käyttöön Yhdysvalloissa etenkin asevoimien satelliittien laukaisuissa. Ariane 2:n tuho johto osaltaan tämän  Ariane-version pieneen käyttömäärään.

## Onnistuneet laukaisut

 
## Epäonnistuneet laukaisut
* 28.1.1986, Challenger F10 (STS-33, STS-51-L) sukkula räjähti laukaisussa. Sen mukana tuhoutui TDRS 2 linkkisatelliitti ja Spartan 203-F1 (Spartan Halley) satelliitti. Tämä tuho johti ns. kaupallisten kantorakettien paluuseen etenkin sotilaallisten satelliittien laukaisuissa, muun muassa Delta ja Atlas. Tämä tuho johti Sukkulan roolin merkittävään laskuun Yhdysvaltain avaruustoiminnassa. 
* 26.3.1986, Kosmos (1738) (Zenit-8 #29, Oblik #29)m Sojuz-U, Baikonurin kosmodromi 
* 18.4.1986 KH-9 20 ja SSF-D 6, Titan-34D, Vandenberg
* 3.5.1986 GOES G, Sääsatelliitti, NOAA, Delta-3914, Cape Canaveral 
* 15.10.1986,  Kosmos (1786) (Strela-3 #13), Kosmos (1787) (Strela-3 #14), Kosmos (1788) (Strela-3 #15), Kosmos (1789) (Strela-3 #16), Kosmos (1790) (Strela-3 #17), Kosmos (1791) (Strela-3 #18), Tsiklon-3, Plesetskin kosmodromi 
* 31.5.1986, Intelsat-5A 14, Ariane-2, Kourou
* 29.11.1986, Kosmos (1803) (Almaz-T #1) Proton-K, Baikonurin  kosmodromi

## Aiheesta muualla
*Güntherin avaruussivun Chronology-kohdasta laukaisujen historia (päälähde)
*Kanadalainen avaruushistoriasivusto (toinen päälähde)
*Russian Space Web
*Miehittämättömien lentojen englanninkielinen keskustelusivu
Luettelo vuoden 1987 miehittämättömistä avaruuslennoista

Vuonna 1987 tehtiin 136 satelliitin tai muun miehittämättömän avaruusaluksen laukaisua. 

## Onnistuneet laukaisut

## Epäonnistuneet laukaisut
* 24.3.1987, SROSS A, ASLV Sr, Intia 
* 27.3.1987, FLTSATCOM 6, Atlas-G Centaur-D1AR, Cape Canaveral 
* 15.5.1987, Poljus (Skif-DM), Energija TKS, Baikonurin kosmodromi 
* 18.06.1987, Kosmos (1861) (Resurs-F1 (17F40) #5), Sojuz-U, Plesetskin kosmodromi 

## Aiheesta muualla
*Güntherin avaruussivun Chronology-kohdasta laukaisujen historia (päälähde)
*Kanadalainen avaruushistoriasivusto (toinen päälähde)
*Russian Space Web
*Miehittämättömien lentojen englanninkielinen keskustelusivu
Aasiantöpökerttuset

**Aasiantöpökerttuset** (*Urosphena*) on silkkikerttusten heimoon kuuluva varpuslintusuku.

## Aasiantöpökerttusiin (''Urosphena'') kuuluvia lajeja
* Borneontöpökerttunen (*Urosphena whiteheadi*)
* Timorintöpökerttunen (*Urosphena subulata*)
* Töpökerttunen (*Urosphena squameiceps*)

## Aiheesta muualla
*ITIS: Urosphena
Alfred Laubmann

**Alfred Louis Laubmann** (10. lokakuuta 1886 Kaufbeuren Baijeri – 18. lokakuuta 1965 München) oli saksalainen lintutieteilijä.

Laubmann oli oppiarvoltaan tohtori ja työskenteli Münchenin eläintieteellisessä museossa. Hän lahjoitti museolle huomattavan kokoelman linnunnahkoja, yli 6&nbsp;000 näytettä palearktiselta alueelta.

Laubmann nimesi kaksi uutta lintulajia, isokuningaskalastajan (*Alcedo hercules*) ja kiinanlaulurastaan (*Turdus mupinensis*).

## Teoksia
* *Die Eisvögel der Insel Sumatra : Versuch einer monographischen Darstellung*. Nicolaische Verlags-Buchhandlung, Berliini. (1925)
* *Zur Ornithologie der Ionischen Inseln*. Verhandlungen Ornith. Ges. Bayern. (1927)
* *Vögel*. Stuttgart, Strecker und Schröder. (1930)
* *Die vögel von Paraguay*. Stuttgart, Strecker und Schröder. (1939).

## Lähteet
* National Library of Australia 

### Viitteet

## Aiheesta muualla
* http://www.zobodat.at/biografien/Laubmann_Alfred_Anzeiger_Ornith_Ges_Bayerns_7_5_0654-0665.pdf
IK Comet

**I.K. Comet** on norjalainen jääkiekkoseura Haldenista, joka pelaa Norjan pääsarjassa EliteHockey Ligaenissa. Joukkue pelaa kotiottelunsa Haldenin jäähallissa jonka yleisökapasiteetti on 1 800. Joukkueen värit olivat vihreä, musta ja valkoinen.

Ishockeyklubben Comet on perustettu vuonna 1961. Joukkue sai oman hallinsa vuonna 1988] kun Haldenin jäähalli rakennettiin.

## Joukkue

### Valmennus & Joukkueenjohto
***Päävalmentaja:** Lasse Fjeldstad 
***Apuvalmentaja:** Thomas Engebretsen 
***Huoltopäällikkö:** Lars Rune Granholt 
***Toimitusjohtaja:** Sigurd Nilsen Bruun 
***Urheilutoimenjohtaja:** Martin Engebretsen 

*Lähde: EliteProspects*

## Lähteet
Shooting Star Press

**Shooting Star Press** on showpainissa käytetty liike. Kun vastustaja makaa matolla, painija kiipeää kehätolpan päälle seisomaan ja hyppää vastustajan päälle ulospäinvoltilla, laskeutuen vastustajan päälle vatsa edellä. WWE on välillä estänyt liikkeen käyttämistä, koska jos Shooting Star Press epäonnistuu, se voi aiheuttaa vakavia loukkaantumisia. Liikkeen tunnetuimpia käyttäjiä ovat John Morrison, Billy Kidman ja Evan Bourne.
Tunnetuimman pieleen menneen Shooting Star Pressin teki Brock Lesnar. WrestleMania XIX-tapahtumassa Lesnar yritti suorittaa liikkeen Kurt Anglelle. Tällöin hän arvioi Anglen etäisyyden väärin, ja hyppäsi pää edellä Anglen kylkeen.
Berninan Alpit

**Berninan Alpit** on Itäisiin Alppeihin kuuluva vuoristoalue, joka sijaitsee Sveitsin ja Italian rajaseudulla. Se on itä-länsisuunnassa noin 20 km pitkä, pohjois-eteläsuunnassa noin 10 km leveä. Vuoristoalue erottaa kaksi laajaa jäätikköä: Vadret Morteratsch ja Vadret Roseg.

Berninan Alppien korkein huippu on Piz Bernina (4&nbsp;049 m).

## Vuoret
Berninan Alpit on Grajisten Alppien, Valais'n Alppien ja Bernin Alppien jälkeen eräs korkeimmista Alppien vuoristoalueista. Alueella sijaitsee Alppien itäisin yli 4&nbsp;000 metriä korkea huippu, Piz Bernina (4&nbsp;049&nbsp;m). Se on samalla ainut 4&nbsp;000 metrin ylittävä huippu, joka luetaan kuuluvaksi Itäisten Alppien puolelle.

## Kuvia

Tiedosto:Morteratsch03.jpg|Morteratsch-jäätikkö.
Tiedosto:Morteratsch02.jpg|Bellavista (3&nbsp;922 m) (vasemmalla).
Tiedosto:Tschierva glacier rework.jpg|Piz Bernina (4&nbsp;049 m) ja Piz Roseg (3&nbsp;937 m).


## Katso myös
*Bernina-sola
*Berninan rautatie

## Lähteet

## Aiheesta muualla
Terry O’Malley

**Terrence M. ”Terry” O’Malley** (s. 21. lokakuuta 1940 Toronto, Ontario) on kanadalainen jääkiekkoilija. Hän edusti Kanadaa kolmissa talviolympialaisissa (1964, 1968, 1980), joissa saavutti yhden pronssimitalin. Puolustajana pelannut O’Malley kutsuttiin International Ice Hockey Federation Hall of Fameen vuonna 1998. O’Malley valmensi Japanin maajoukkuetta kaudella 1974–1975.

## Lähteet
Claes Christian Olrog

**Claes Christian Olrog** (1912 – 1985 Tucumán, Argentiina) oli ruotsalainen lintutieteilijä ja biologi.

Olrog opiskeli biologiaa Uppsalan ja Tukholman yliopistoissa vuosina 1935–1945 ja väitteli vuonna 1945 tohtoriksi. Hän oli Einar Lönnbergin oppilas. Olrog työskenteli Ruotsin kansallismuseossa Tukholmassa ja teki tutkimusretkiä muun muassa Lappiin, Islantiin, Grönlantiin ja Tonavan suistoon. Hän tutki Tulimaata vuosina 1939–1941 ja Paraguayn pohjois- ja keskiosien linnustoa 1946–1947. Vuonna 1948 hän sai akateemisen viran Tucumánin kansallisen yliopiston Instituto Miguel Lillosta Pohjois-Argentiinassa ja tutki Etelä-Amerikan luontoa pitkään ja aktiivisesti. 

Olrog aloitti eteläamerikkalaisten lintujen rengastamisen vuonna 1961 ollen eräs maanosan ensimmäisistä rengastajista. Hän julkaisi rengaslöydöistä useita raportteja. 

Olrog julkaisi yli sata tieteellistä kirjoitusta biologian eri aihepiireistä. Vuonna 1959 hän julkaisi kenties tärkeimmän kirjansa, *Las Aves Argentinas*.

Olrog nimesi useita lintujen alalajeja ja vuonna 1958 yhden uuden lajin, rapulokin (*Larus atlanticus*).

## Lähteet
* Muistokirjoitus ORNITOLOGIA NEOTROPICAL 6: 97-111, 1995 
* Muistokirjoitus, Nuevas Aves 51

### Viitteet
National Amusements

**National Amusements** oli yhdysvaltalainen viihdeteollisuusyritys, joka omisti muun muassa noin 1&nbsp;500 elokuvateatteria 12:ssa Yhdysvaltain osavaltiossa sekä Argentiinassa, Brasiliassa, Chilessä, Venäjällä ja Isossa-Britanniassa. Yrityksen alkuperäinen nimi oli Northeast Theatre Corporation, ja sen perusti Michael Redstone vuonna 1936.

National Amusementsin pääomistaja oli Michael Redstonen poika Sumner Redstone, joka omisti yhtiöstä 80 prosenttia.. Michael Redstone kuoli vuonna 2020, minkä jälkeen yhtiötä johti hänen tyttärensä Shari Redstone.

National Amusements oli Paramount Globalin pääomistaja. Vuonna 2025 National Amusements lakkasi olemasta, kun it-miljardööri Larry Ellison ja tämän poika David Ellison ostivat sen ja tytäryhtiön Paramount Globalin ja fuusioivat ne yhtiöksi Paramount Skydance. Uudessa yhtiössä Redstonen perhe ei enää ole mukana.

## Lähteet

## Aiheesta muualla

*National Amusementsin kotisivut
Madagaskarinkerttuset

**Madagaskarinkerttuset** (*Nesillas*) on kerttusten heimoon kuuluva varpuslintusuku. Aiemmin suku katsottiin kuuluvaksi kerttuihin. Madagaskarinkerttusiin kuuluu BirdLifen mukaan viisi lajia:

* Aldabrankerttunen (*Nesillas aldabrana*)
* Komorienkerttunen (*Nesillas mariae*)
* Madagaskarinkerttunen (*Nesillas typica*)
* Ngazidjankerttunen (*Nesillas brevicaudata*)
* Vaaleamadagaskarinkerttunen (*Nesillas lantzii*)

## Lähteet

## Aiheesta muualla
*ITIS: Nesillas
Mark W. Clark

**Mark Wayne Clark** (1. toukokuuta 1896 Sackets Harbor, New York, Yhdysvallat – 17. huhtikuuta 1984 Charleston, Etelä-Carolina, Yhdysvallat) oli yhdysvaltalainen sotilas ja kenraali ensimmäisessä maailmansodassa, toisessa maailmansodassa ja Korean sodassa. Hän yleni urallaan neljän tähden kenraaliksi ja sai Distinguished Service Cross ja Distinguished Service Medal -mitalit. Uransa aikana Clark ehti komentaa toisessa maailmansodassa Yhdysvaltain 5. armeijaa ja Liittoutuneiden 15. armeijaryhmää ja Korean sodassa hän toimi yhtenä YK:n joukkojen korkeimmista johtajista.

## Ensimmäinen maailmansota
Valmistuttuaan 1917 West Pointista Clark osallistui ensimmäiseen maailmansotaan luutnanttina Yhdysvaltain 5. divisioonassa. Hän yleni sodan aikana yliluutnantiksi.

## Toinen maailmansota
Clark tuli tunnetuksi 1942, kun hän oli Pohjois-Afrikan maihinnousussa operaatiota johtaneen kenraali Dwight D. Eisenhowerin apulaisena.  Syyskuussa 1942 hänet ylennettiin kenraaliluutnantiksi ja vuoden kuluttua kenraalimajuriksi.

Tammikuussa 1943 Clark sai komentoonsa Yhdysvaltain 5. armeijan, jonka tehtävänä oli syyskuussa nousta maihin Salernossa Italian rannikolla ja edetä sen jälkeen pohjoiseen. Clarkin onnistuttua valloittamaan Napolin ja Volturnon hän eteni Monte Cassinon edustalle. Hänet määrättiin 15. armeijaryhmän komentajaksi joulukuussa 1944 ryhmän entisen komentajan Harold Alexanderin siirryttyä muihin tehtäviin. Ryhmän komentajana hän johti Monte Cassinon taistelua sekä siihen liittyvää Anzion maihinnousua. Hyökkäys ei tuottanut toivottua tulosta, vaikka luostaria pommitettiin rajusti.

## Korean sota
Mark W. Clark nimitettiin Korean sotaan osallistuneiden YK-joukkojen ylipäälliköksi toukokuussa 1952. Clark allekirjoitti Yhdysvaltain puolesta Pohjois- ja Etelä-Korean välisen aseleposopimuksen 23. heinäkuuta 1953.

## Lähteet
*Eddy Bauer: Toinen maailmansota osa 3 s. 171. WSOY
* http://www.historylink.org/File/9004

### Viitteet

## Aiheesta muualla
Davlekanovo

**Davlekanovo** (, baškiiriksi Дәүләкән, *Däüläkän*) on kaupunki Baškortostanin tasavallassa Venäjällä. Se sijaitsee Belajaan laskevan Djoma-joen rannalla 109 kilometriä Ufasta lounaaseen. Kaupunki on Davlekanovon piirin keskus. Sen kautta kulkee Ufan ja Pohvistijevon välinen rautatie (Davlekanovin asema). Asukkaita on 24&nbsp;500 henkeä (vuonna 2008).

Kaupunki on saanut alkunsa Itkulovon kylän viereen perustetusta Davlekanovon asemataajamasta. 1800-luvulla se oli huomattava myllyteollisuuden ja viljakaupan keskus. Kaupunginoikeudet taajama sai vuonna 1942. Nykyään Davlekanovossa on mylly- ja rehuteollisuuden lisäksi myös muuta elintarviketeollisuutta, suuri tiilitehdas ym.

## Lähteet
* 

## Aiheesta muualla
* Davlekanovosta   (bashinfo.ru)
* Davlekanovosta kertova sivu
Diyllos

**Diyllos** (, ; 300/200-luku eaa.) oli antiikin kreikkalainen historioitsija, joka oli kotoisin Ateenasta. Hän kirjoitti Kreikan ja Sisilian historiaa käsitelleen teoksen, joka kuvasi vuosien 357/356 eaa. ja 297 eaa. välistä aikaa.

## Elämä

Diyllos oli atthidografeihin kuuluneen Fanodemoksen poika, mikä ajoittaa hänet toimineeksi hellenistisellä kaudella 200-luvun eaa. ensimmäisellä puoliskolla. Aiemmin hänen ajoitustaan ei tunnettu näinkään hyvin, ja hänet ajoitettiin antiikin aikaisissa teoksissa olevien mainintojen ja lainausten perusteella vain epämääräisemmin ptolemaiosten ajalle.

## Teokset

Diylloksen historiateos käsitti 26 tai 27 kirjaa. Se vaikuttaa jakaantuneen useaan osaan. Ensimmäinen osa alkoi siitä, kun Filomelos Fokislainen valtasi Delfoin Apollonin temppelin kolmannessa pyhässä sodassa vuonna 357/356 eaa., toisin sanoen samasta kohdasta mihin Kallistheneen historiateos päättyy, ja päättyi Filippos II:n suorittamaan Perinthoksen piiritykseen vuonna 340 eaa. Toinen osa käsitti ajan kyseisestä hetkestä Filippoksen kuolemaan vuonna 336 eaa. Diodoros Sisilialaisen mukaan teos jatkui tästäkin vielä Filippos IV:n kuolemaan vuonna 297 eaa. saakka, josta Psaon jatkoi sitä omalla teoksellaan.

Myöhemmät historioitsijat, kuten Diodoros Sisilialainen ja luultavasti myös Quintus Curtius Rufus, käyttivät Diylloksen teosta lähteenään. Teos on hävinnyt muutamia katkelmia lukuun ottamatta.

Diogenes Laertios mainitsee ”Didymoksen” kirjoittaman teoksen *Pitopuheet* (). Isaac Casaubon ehdotti nimen korjaamista kyseisessä kohdassa ”Diyllokseksi”, jolloin myös kyseinen kirjoitus kuuluisi hänen teoksiinsa.

## Lähteet
Dalmatovo

**Dalmatovo** () on kaupunki Kurganin alueella Venäjällä. Se sijaitsee Toboliin laskevan Iset-joen varrella 192 kilometriä Kurganista luoteeseen. Kaupunki on Dalmatovon piirin keskus. Sen kautta kulkee Kurganin ja Jekaterinburgin välinen rautatie (Dalmatovon asema). Asukkaita on 14&nbsp;000 henkeä (vuonna 2008).

Dalmatovo on saanut alkunsa vuonna 1644 perustetun Dalmatin neitsyt Marian taivaaseen astumisen luostarin yhteyteen syntyneestä kylästä. Vuonna 1781 siitä tuli kaupunki ja Permin lääniin kuuluneen kihlakunnan keskus. Vuonna 1797 kihlakunta lakkautettiin ja kaupunki alennettiin kyläksi. Vuonna 1947 Dalmatovosta tuli jälleen kaupunki. Nykyään siellä on elintarviketeollisuutta sekä elintarviketeollisuuden laitteita valmistava yritys.

## Lähteet
* 

## Aiheesta muualla

* Dalmatoville omistettu sivusto
Dalneretšensk

**Dalneretšensk** () on kaupunki Primorjen aluepiirissä Venäjällä. Se sijaitsee Ussuriin laskevan Bolšaja Ussurkan rannalla 412 kilometriä Vladivostokista pohjoiseen. Kaupunki on Dalneretšenskin piirin keskus. Sen kautta kulkee Vladivostokin ja Habarovskin välinen rautatie. Väestönlaskennan (2010) mukaan asukkaita oli 27&nbsp;604 henkeä.

Paikkakunta on saanut alkunsa Baikalin kasakoiden vuonna 1895 perustamasta asutuksesta. Vuonna 1917 siitä tuli kaupunki. Vuoteen 1972 saakka kaupungin nimenä oli **Iman** Bolšaja Ussurkan entisen nimityksen mukaan. Nimeä muutettiin Neuvostoliiton ja Kiinan konfliktia seuranneen kiinalaisperäisten nimitysten venäläistämiskampanjan aikana.

Nykyään Dalneretšenskissä on lähinnä puunjalostus- ja elintarviketeollisuutta.

## Lähteet

## Aiheesta muualla

* Dalneretšensk Primorjen aluepiirin sivustolla
Degtjarsk

**Degtjarsk** () on kaupunki Sverdlovskin alueella Venäjällä. Se sijaitsee Uralin itärinteellä Vjazovka-joen rannalla 61 kilometriä Jekaterinburgista länteen. Asukkaita on 15&nbsp;300 henkeä (vuonna 2005).

Paikkakunta on syntynyt vuonna 1914 rikkikiisuesiintymän yhteyteen. Vuonna 1953 siitä tuli kaupunki. Nykyään Degtjarskissa louhitaan ja rikastetaan kuparimalmia.

## Lähteet
* 

## Aiheesta muualla
* Degtjarskin kaupunkipiirikunnan sivusto
Desnogorsk

**Desnogorsk** () on kaupunki Venäjällä Smolenskin alueella. Hallinnollisesti kaupunki on suoraan Smolenskin alueen alainen. Kaupunki sijaitsee Dneprin sivujoen Desnan rannalla, maanteitse runsas 140 kilometriä Smolenskista kaakkoon. Jokeen on tehty pato ja näin on aikaansaatu ydinvoimalan lauhdeveden turvaava tekojärvi kaupungin pohjoispuolelle.  Asukkaita kaupungissa oli 29&nbsp;677 henkeä (vuonna 2010).

Paikkakunta on syntynyt 1960-luvulla lähellä sijaitsevan Smolenskin ydinvoimalaitoksen (sijainti ) rakentamisen yhteydessä. Vuonna 1974 siitä tuli Desnogorskin kaupunkimainen taajama ja vuonna 1989 kaupunki. Ydinvoimalan ohella kaupungissa toimii esimerkiksi muovipakkauksia ja elintarvikemuovia valmistava muovitehdas.

## Lähteet

## Aiheesta muualla
* Desnogorskin kaupungin sivusto  
* Smolenskin alueen ydinvoimalan yhteystiedot (Desnogorsk) 
* Desnogorskin muovitehtaan sivusto (Desnogorskin polymeeritehdas)
Dankov

**Dankov** () on kaupunki Lipetskin alueella Venäjällä. Se sijaitsee Donin yläjuoksulla 86 kilometriä Lipetskistä luoteeseen. Kaupunki on Dankovin piirin keskus. Sen kautta kulkee Ranenburgin ja Volovon välinen rautatie (Dankovin asema). Asukkaita on 22&nbsp;300 henkeä (vuonna 2008).

*Donkovin* kauppalaituri sijaitsi alun perin Donin vasemmalla rannalla 34 kilometrin päässä nykyisestä kaupungista. Vuonna 1563 se siirrettiin uudelle paikalle Donin oikealle rannalla. 1600-luvun puoliväliin saakka siellä oli Venäjän etelärajaa suojannut linnoitus. Vuonna 1778 Dankovista tuli Rjazanin lääniin kuulunut kihlakuntakaupunki. Vuosina 1796–1804 ja 1924–1959 sillä ei ollut kaupungin statusta. Nykyään kaupungissa on mm. kemian tehdas, teräsbetonirakennetehdas sekä elintarviketeollisuutta.

## Lähteet
* 

## Aiheesta muualla
* Dankovin piiri Lipetskin alueen sivustolla  
* Epävirallinen kaupunkisivusto
Divnogorsk

**Divnogorsk** () on kaupunki Krasnojarskin aluepiirissä Venäjällä. Se sijaitsee Jenisein rannalla 40 kilometriä Krasnojarskista lounaaseen. Asukkaita on 28&nbsp;272 henkeä (vuonna 2010).

Vuonna 1888 paikalle perustettiin luostari, jossa vuodesta 1920 toimi lastenkoti ja 1930-luvulta lähtien metsäntutkimuslaitos. Vuonna 1957 ryhdyttiin rakentamaan Krasnojarskin vesivoimalaa, jonka yhteyteen syntyneestä taajamasta tuli vuonna 1963 Divnogorskin kaupunki.

## Lähteet

### Lähteet joihin ei viitata
* 

## Aiheesta muualla
* Divnogorskin kaupungin sivusto
Die Zärtlichkeit der Wölfe

**Die Zärtlichkeit der Wölfe** on Ulli Lommelin ohjaama länsisaksalainen draamaelokuva vuodelta 1973. Se perustuu tositapahtumiin ja kertoo homoseksuaalista sarjamurhaajasta Fritz Haarmannista (Kurt Raab), joka surmasi Saksan Hannoverissa ainakin 24 poikaa.

*Die Zärtlichkeit der Wölfe* on ohjaajansa Ulli Lommelin ehdottomasti arvostetuin teos. Elokuvaa esitettiin vuosia art house -teattereissa. Se oli lisäksi Berliinin elokuvajuhlien ohjaajapalkinnon ehdokkaana.

Se julkaistiin 23. Berliinin elokuvajuhlilla.

## Rooleissa

Lähde: 

## Lähteet
Pyhän Elisabetin kirkko (Bratislava)

**Pyhän Elisabetin kirkko**  on Bratislavan vanhankaupungin itäosassa sijaitseva roomalaiskatolinen kirkko. Kirkko on pyhitetty Unkarissa 1200-luvulla eläneen pyhän Elisabetin muistolle, sillä Elisabet oli ainoa Bratislavassa syntynyt pyhimys. Kaupungissa on kaksikin Elisabetinkirkkoa, vanhempi ja pienempi niistä on 1700-luvun rakennus nunnaluostarin yhteydessä.  Kuuluisampaa Pyhän Elisabetin kirkkoa kutsutaan "toiseksi Elisabetin kirkoksi" tai Siniseksi kirkoksi, sillä sen julkisivun ja kattotiilten yleissävy on sininen. Kirkko on rakennettu vuosina 1907–1913 art nouveau -tyyliin. Sen näkyvin piirre on 36.8 metriä korkea torni.

## Katso myös
* Elisabethenkirche, Basel
* Elisabethin kirkko (Marburg)

## Lähteet

## Aiheesta muualla
Poikittainen rintalihas

**Poikittainen rintalihas** () on uloshengityslihaksiin kuuluva lihas. Muita uloshengityslihaksia ovat sisemmät kylkivälilihakset, takimmainen selänpuoleinen sahalihas ja musculus retractor costae. Poikittainen rintalihas on kolmionmuotoinen lihas rintalastan viskeraalipinnalla. Se lähtee rintalastan vieskeraalipinnalta keskiviivasta ja päättyy kylkiluiden luu-rustoliitokseen.

Poikittaista rintalihasta hermottaa kylkivälihermo.
Dmitrovsk

**Dmitrovsk** () on kaupunki Orjolin alueella Venäjällä. Se sijaitsee Dneprin vesistöön kuuluvan Nerussa-joen rannalla 91 kilometriä Orjolista lounaaseen. Kaupunki on Dmitrovskin piirin keskus. Asukkaita on 6&nbsp;300 henkeä (vuonna 2005).

Paikkakunta on saanut nimensä Venäjälle siirtyneestä Moldovan ruhtinaasta Dimitrie Cantemirista, jolle Pietari I lahjoitti paikallisen kartanon. Vuonna 1782 siitä tuli kaupunki ja Orjolin lääniin kuuluneen kihlakunnan keskus. Vuosina 1929–2005 nimenä oli Dmitrovsk-Orlovski erotuksena muista samankaltaisista nimityksistä.

## Lähteet

## Aiheesta muualla
* Dmitrovskin piiri Orjolin alueen sivustolla
Giles Barnes

**Giles Gordon Barnes** (s. 5. elokuuta 1988) on jamaikalainen jalkapalloilija, joka pelaa intialaisseura Hyderabad FC:ssä keskikenttäpelaajana.

## Saavutuksia
;Derby County
*Mestaruussarjan Play-off Finaalin voittaja: 2006–07
*Derby Countyn vuoden nuori pelaaja: 2006–07 
*Mestaruussarjan kuukauden pelaaja: Maaliskuu 2007

## Aiheesta muualla
*Giles Barnesin profiili dcfc.co.uk  
*Esittely Fulham FC:n sivustolla
Dobrjanka

**Dobrjanka** () on kaupunki Permin aluepiirissä Venäjällä. Se sijaitsee Kaman tekoaltaan rannalla 91 kilometriä Permistä pohjoiseen. Kaupunki on Dobrjankan piirin keskus. Samanniminen Permin ja Kizelin rautatieltä haarautuvan sivuradan pääteasema sijaitsee 6 kilometrin päässä. Asukkaita on 35&nbsp;800 henkeä (vuonna 2008).

Dobrjanka mainitaan ensimmäisen kerran vuonna 1623. Vuonna 1752 Stroganovit rakensivat sinne kuparinsulattamon ja rautatehtaan. Vuonna 1943 Dobrjankasta tuli kaupunki.  Nykyään siellä on mm. puunjalostusteollisuutta. Kaupungin lähellä sijaitsee Permin sähkövoimala, joka on yksi alueen suurimpia.

## Lähteet

## Aiheesta muualla
* Dobrjankan kaupungin sivusto
Ulompi vino vatsalihas

**Ulompi vino vatsalihas** () on vatsalihaksiin kuuluva litteä lihas ja sen tehtävänä on tukea sisäelimiä ja avustaa ulostamisessa, synnytyksessä sekä uloshengityksessä. Ulompi vino vatsalihas jaetaan *pars costalis* ja *pars lumbalis* osaan. *Pars costalis* alkaa neljännestä sekä viidennestä kylkiluusta ja päättyy kalvojänteellä valkeaan jännesaumaan (). *Pars lumbalis* alkaa lanneselkäkalvosta ja päättyy kalvojäänteellä nivussiteeseen. *Pars lumbalis* osa muodostaa yksinään ulomman nivusaukon.

Ulompaa vinoa vatsalihasta hermottaa kylkivälihermo.
Blue Foundation

**Blue Foundation** on tanskalainen elektromusiikkiyhtye, joka perustettiin vuonna 2000. Se tuli kuuluisuuteen vuonna 2004 kappaleellaan *Sweep*, joka esiintyi Miami Vice -elokuvassa ja yhtyeen kappale *Eyes On Fire* kuultiin vuonna 2008 ensi-iltansa saaneessa elokuvassa Twilight – houkutus.

## Jäsenet
* Tobias Wilner – laulu, basso, kitara, ohjelmointi, syntetisaattori, lyömäsoittimet, tuotanto
* Bo Rande – trumpetti, kosketinsoittimet, syntetisaattori, lyömäsoittimet, tuotanto

## Diskografia
### Studioalbumit
* Blue Foundation (2001)
* Sweep of Days (2004)
* Solid Origami collected, reworked and remixed (2006)
* Life of a Ghost (2007)
* In My Mind I Am Free (2012)
* In My Mind I Am Free / Reconstructed (2013)
* Blood Moon (2016)
* Silent Dream (2019)